**ROMÂNIA**

**JUDEŢUL SATU MARE**

**CONSILIUL JUDEŢEAN**

**Proiect de hotărâre nr. \_\_\_\_\_din data\_\_\_\_\_\_\_\_\_\_**

**privind aprobarea Protocolului de colaborare din cadrul proiectului**

**”*Sprijin pentru implementarea Convenției de la Istanbul în România*”**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

ținând seama de:

- Nota de fundamentare comună a Direcției Generale de Asistență Socială și Protecția Copilului a Județului Satu Mareînregistrată cu nr. 11735/20.05.2021 și Spitalului Județean de Urgență Satu Mare înregistrată cu nr. 9638/20.05.2021 privind aprobarea Protocolului de colaborare din cadrul proiectului ”*Sprijin pentru implementarea Convenției de la Istanbul în România*”, înregistrată la registratura Consiliului Județean Satu Mare cu nr. 10093/20.05.2021,

- prevederile Regulamentului privind implementarea Mecanismului Financiar Norvegian 2014-2021, adoptat de Ministerul Afacerilor Externe din Norvegia, în concordanță cu articolul 10.5 al Acordului privind Mecanismul Financiar Norvegian 2014-2021 încheiat între Regatul Norvegiei și Uniunea Europeană precum și prevederile Contractului de finanțare nr. 16/61710/2018/29.01.2019,

- prevederile art. 15, art. 18, art. 20, art. 22 și cele ale art. 25 din Legea nr. 30/2016 pentru ratificarea Convenţiei Consiliului Europei privind prevenirea şi combaterea violenţei împotriva femeilor şi a violenţei domestice, adoptată la Istanbul la 11 mai 2011,

- prevederile Legii nr. 217/2003 pentru prevenirea şi combaterea violenței domestice, republicată, cu modificările și completările ulterioare

- prevederile Legii nr. 178/2018 privind modificarea şi completarea Legii nr. 202/2002 privind egalitatea de șanse şi de tratament între femei şi bărbați,

luând în considerare prevederile art. 173 alin. (1) lit. d) și alin (5) lit. b), cele ale art. 173 alin (7) lit. a), precum și cele ale art. 182 alin (4) cu trimitere la art. 139 alin (3) lit. f) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. 1.** Se aprobă Protocolul de colaborare între Agenția Națională pentru Egalitatea de Șanse între Femei și Bărbați (ANES), Unitatea Administrativ Teritorială Județul Satu Mare prin Consiliul Județean Satu Mare, Direcția Generală de Asistență Socială și Protecția Copilului a Județului Satu Mare și Spitalul Județean de Urgență Satu Mare, din cadrul proiectului ”*Sprijin pentru implementarea Convenției de la Istanbul în România”,* conform ***Anexei*** care face parte integrantă din prezenta hotărâre.

**Art. 2.** Se împuternicește președintele Consiliului Județean Satu Mare, dl. Pataki Csaba, să semneze, în numele și pentru Unitatea Administrativ Teritorială Județul Satu Mare, Protocolul de colaborare prevăzut la art. 1.

**Art. 3.** Cu ducerea la îndeplinire a prezentei se încredințează președintele Consiliului Județean Satu Mare, dl. Pataki Csaba și Direcția dezvoltare regională din cadrul aparatului de specialitate al Consiliului Județean Satu Mare.

**Art. 4**. Prezenta hotărâre se comunică d-lui Pataki Csaba – președinte al Consiliului Județean Satu Mare și Direcției dezvoltare regională din cadrul aparatului de specialitate al Consiliului Județean Satu Mare.

**Satu Mare, \_\_\_\_\_\_\_\_\_\_\_\_2021**

**INIŢIATOR,**

**PREŞEDINTE,AVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red. Tehn. R.A.L././Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**CABINET PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea Protocolului de colaborare din cadrul proiectului**

**”*Sprijin pentru implementarea Convenției de la Istanbul în România*”**

Agenția Națională pentru Egalitatea de Șanse între Femei și Bărbați (ANES) implementează proiectul predefinit cu titlul ”Sprijin pentru implementarea Convenției de la Istanbul în România”, în valoare totală de 2.500.000 de euro, finanțat prin Mecanismul Financiar Norvegian 2014-2021, în cadrul programului Justiție, gestionat de către Ministerul Justiției din România în calitate de Operator de Program.

Unul dintre obiectivele principale ale proiectului vizează sprijinirea victimelor violenței sexuale prin înființarea la nivel național a 10 centre de intervenție în situații de violență sexuală, context în care se propune încheierea unui protocol de colaborare.

Conform Protocolului de colaborare scopul acestuia îl constituie înființarea și funcționarea Centrului de intervenție pentru victimele violenței sexuale la nivelul Spitalului Județean de Urgență din Satu Mare, în vederea asigurării de sprijin și consiliere victimelor violenței sexuale, conform obiectivului nr. 5 al proiectului ”Sprijin pentru implementarea Convenției de la Istanbul în România” implementat de ANES, derulat în baza contractului de finanțare nr. 16/61710/2018/29.01.2019, încheiat între ANES și Operatorul de Program – Ministerul Justiției (OP – MJ) pentru proiectul în cauză, finanțat prin Programul Justiție, în cadrul Mecanismului Financiar Norvegian 2014-2021 (MFN).

În cadrul proiectului, conform Protocolului de colaborare, Județul Satu Mare va avea următoarele obligații și responsabilități

(1) Asigură sprijinul necesar prin facilitarea înființării centrelor de intervenție pentru victimele violenței sexuale în cadrul Spitalului Județean de Urgență Satu Mare.

(2) Sprijină administrarea Centrului de intervenție pentru victimele violenței sexuale, împreună cu Spitalul Județean de Urgență Satu Mare în cadrul căruia se va înființa.

(3) Asigură cadrul necesar pentru funcționarea Centrului de intervenție pentru victimele violenței, atât pe durata de implementare a proiectului, cât și pentru o perioadă de cel puțin 5 ani după aprobarea de către OP a raportului final al proiectului, în calitate de autoritate publică locală cu atribuții în asigurarea și dezvoltarea serviciilor sociale.

Luând în considerare obiectivul asumat de către Agenția Națională pentru Egalitatea de Șanse între Femei și Bărbați (ANES), în calitate de promotor al proiectului ”Sprijin pentru implementarea Convenției de la Istanbul în România” privind înființarea la nivel național a unei rețele de 10 Centre de intervenție în situații de violență sexuală și atribuțiile Consiliului Județean Satu Mare, în calitate de autoritate a administrației publice locale, constituită la nivel județean, care asigură, potrivit competențelor sale şi în condițiile legii, cadrul necesar pentru furnizarea serviciilor sociale pentru protecția copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială, la nivelul județului, precum și Nota de fundamentare comună a Direcției Generale de Asistență Socială și Protecția Copilului a Județului Satu Mareînregistrată cu nr. 11735/20.05.2021 și Spitalului Județean de Urgență Satu Mare înregistrată cu nr. 9638/20.05.2021 privind aprobarea Protocolului de colaborare din cadrul proiectului ”*Sprijin pentru implementarea Convenției de la Istanbul în România*”, înregistrată la registratura Consiliului Județean Satu Mare cu nr. 10093/20.05.2021Având în vedere cele de mai sus,

În temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, cu modificările și completările ulterioare,

**INIŢIEZ:**

**proiectul de hotărâre privind aprobarea Protocolului de colaborare din cadrul proiectului ”*Sprijin pentru implementarea Convenției de la Istanbul în România*”**

**INIŢIATOR:**

**PREŞEDINTE,**

**Pataki Csaba**

Red. Tehn. R.A.L././Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea Protocolului de colaborare din cadrul proiectului**

**”*Sprijin pentru implementarea Convenției de la Istanbul în România*”**

Agenția Națională pentru Egalitatea de Șanse între Femei și Bărbați (ANES) implementează proiectului predefinit cu titlul ”Sprijin pentru implementarea Convenției de la Istanbul în România”, în valoare totală de 2.500.000 de euro, finanțat prin Mecanismul Financiar Norvegian 2014-2021, în cadrul programului Justiție, gestionat de către Ministerul Justiției din România în calitate de Operator de Program.

Violența sexuală împotriva femeilor este în prezent reglementată, respectiv recunoscută juridic, ca formă de violență de gen și de discriminare a femeilor, prin Legea nr. 217/2003 pentru prevenirea şi combaterea violenței domestice, republicată, cu modificările și completările ulterioare și prin Legea nr. 178/2018 privind modificarea şi completarea Legii nr. 202/2002 privind egalitatea de șanse şi de tratament între femei şi bărbați, republicată și se regăsește ca infracțiune prevăzută de Codul Penal.

Proiectul predefinit reprezintă o acțiune strategică menită să sprijine autoritățile administrației publice din România să adopte o acțiune coordonată în abordarea provocărilor reprezentate de punerea în aplicare a Convenției de la Istanbul, ratificată de România în data de 23 martie 2016.

Având ca obiectiv principal susținerea punerii în aplicare a Convenției de la Istanbul în România și vizând în mod implicit, reducerea violenței în familie și a violenței împotriva femeilor, acest proiect este destinat să faciliteze schimbul de bune practici cu instituții norvegiene relevante, cu experiență în domeniul violenței în familie și a violenței împotriva femeilor.

Proiectul are în vedere atingerea mai multor obiective:

1. Realizarea unei evaluări a cadrului instituțional național în domeniul violenței domestice și violenței împotriva femeilor

2. Îmbunătățirea metodelor de intervenție interinstituțională la nivelul sistemului judiciar, inclusiv la nivelul organelor de aplicarea a legii

3. Sprijinirea serviciilor sociale specializate în domeniul prevenirii și combaterii violenței domestice și a violenței de gen

4. Înființarea centrelor de consiliere a agresorilor și elaborarea unei metodologii unitare și a unui set de instrumente standardizate pentru lucrul cu agresorii

5. Sprijin și consiliere pentru victimele violenței sexuale

6. Campanii de prevenire a violenței domestice și a violenței împotriva femeilor.

Proiectul vizează, în concret, sprijinirea victimelor violenței sexuale prin înființarea la nivel național a 10 centre de intervenție în situații de violență sexuală, context în care se încheie prezentul protocol de colaborare.

Înființarea unui astfel de centru la nivelul județului Satu Mare vine să schimbe percepția asupra victimelor violenței sexuale și modalitatea de intervenție în situațiile de violență sexuală, în sensul asigurării unor servicii integrate pentru victime prin furnizarea de examinări medicale și medico-legale,

Conform Protocolului de colaborare scopul acestuia îl constituie înființarea și funcționarea Centrului de intervenție pentru victimele violenței sexuale la nivelul Spitalului Județean de Urgență din Satu Mare, în vederea asigurării de sprijin și consiliere victimelor violenței sexuale, conform obiectivului nr. 5 al proiectului ”Sprijin pentru implementarea Convenției de la Istanbul în România” implementat de ANES, derulat în baza contractului de finanțare nr. 16/61710/2018/29.01.2019, încheiat între ANES și Operatorul de Program – Ministerul Justiției (OP – MJ) pentru proiectul în cauză, finanțat prin Programul Justiție, în cadrul Mecanismului Financiar Norvegian 2014-2021 (MFN).

În cadrul proiectului, conform Protocolului de colaborare, Județul Satu Mare va avea următoarele obligații și responsabilități

(1) Asigură sprijinul necesar prin facilitarea înființării centrelor de intervenție pentru victimele violenței sexuale în cadrul Spitalului Județean de Urgență Satu Mare.

(2) Sprijină administrarea Centrului de intervenție pentru victimele violenței sexuale, împreună cu Spitalul Județean de Urgență Satu Mare în cadrul căruia se va înființa.

(3) Asigură cadrul necesar pentru funcționarea Centrului de intervenție pentru victimele violenței, atât pe durata de implementare a proiectului, cât și pentru o perioadă de cel puțin 5 ani după aprobarea de către OP a raportului final al proiectului, în calitate de autoritate publică locală cu atribuții în asigurarea și dezvoltarea serviciilor sociale.

Convenția Consiliului Europei privind prevenirea și combaterea violenței împotriva femeilor şi a violenței domestice (Convenția de la Istanbul), ratificată de România în luna martie 2016 prin Legea nr. 30/2016 pentru ratificarea Convenţiei Consiliului Europei privind prevenirea şi combaterea violenţei împotriva femeilor şi a violenţei domestice, adoptată la Istanbul la 11 mai 2011, care prevede următoarele:

- obligativitatea furnizării de către stat a sprijinului pentru victimele violenței sexuale sub forma înființării unor centre de trimitere a cazurilor de criză în urma violului sau ale violenței sexuale corespunzătoare, ușor accesibile, în număr suficient pentru a furniza examinarea medicală și medico-legală, asistență post-traumatică și consiliere pentru victim:

”ART. 25 **Sprijin pentru victimele violenţei sexuale**

Părţile vor lua măsurile legislative sau alte măsuri necesare pentru a prevedea înfiinţarea de centre de sesizare a cazurilor de criză în urma violului sau a violenţei sexuale corespunzătoare, uşor accesibile, în număr suficient pentru a furniza examinarea medicală şi medico-legală, asistenţă post-traumatică şi consiliere pentru victime.”

- sprijinul oferit victimelor violenței împotriva femeilor, inclusiv violenței sexuale, trebuie să ia forma unor servicii generale de asistență, cum ar fi: consiliere medicală, consiliere psihologică și găzduire:

”ART. 20 **Servicii de asistenţă generală**

1. Părţile vor lua măsurile legislative sau alte măsuri necesare pentru a asigura faptul că victimele au acces la servicii care facilitează recuperarea lor în urma violenţei. Aceste măsuri ar trebui să includă, atunci când este necesar, servicii precum consilierea juridică şi psihologică, asistenţa financiară, găzduirea, educaţia, formarea şi asistenţa în găsirea unui loc de muncă.

2. Părţile vor lua măsurile legislative sau alte măsuri necesare pentru a asigura faptul că victimele au acces la servicii medicale şi sociale şi faptul că serviciile au alocate resurse adecvate şi că profesioniştii sunt formaţi să asiste victimele şi să le îndrume către serviciile corespunzătoare.”

- servicii specializate de asistență (Art. 22), care sunt furnizate de specialiști formați în domeniul prevenirii și al identificării [violenței], al egalității între femei și bărbați, al nevoilor și drepturilor victimelor:

”ART. 22 **Servicii specializate de asistenţă**

1. Părţile vor lua măsurile legislative sau alte măsuri necesare pentru a furniza sau a asigura, într-o distribuţie geografică adecvată, servicii specializate de asistenţă oricărei victime supuse oricărui act de violenţă acoperit de sfera de aplicare a prezentei convenţii.

2. Părţile vor furniza sau vor asigura servicii specializate de asistenţă a femeilor tuturor femeilor victime ale violenţei şi copiilor lor.”

- modul de prevenire a victimizării secundare:

”ART. 15 **Formarea profesioniştilor**

1. Părţile vor furniza sau vor consolida formarea adecvată pentru profesioniştii relevanţi, care se ocupă de victimele sau de autorii tuturor actelor de violenţă acoperite de sfera de aplicare a prezentei convenţii, în domeniul prevenirii şi al identificării acestei violenţe, al egalităţii între femei şi bărbaţi, al nevoilor şi drepturilor victimelor, precum şi privind modul de prevenire a victimizării secundare.

2. Părţile vor încuraja ca formarea la care se face referire în alineatul 1 să includă pregătirea în domeniul cooperării coordonate multiagenţii pentru a permite o abordare comprehensivă şi adecvată a sesizărilor în cazurile de violenţă acoperite de sfera de aplicare a prezentei convenţii.

- sprijinul pentru victime trebuie oferit într-o locație unică, în scopul reducerii riscului de victimizare secundară ”ART. 18 **Obligaţii generale**

1. Părţile vor lua măsurile legislative sau alte măsuri necesare pentru a proteja toate victimele de orice acte de violenţă ulterioare.

2. Părţile vor lua măsurile legislative sau alte măsuri necesare, în conformitate cu legislaţia internă, pentru a asigura faptul că există mecanisme adecvate pentru a prevedea o cooperare eficace între toate agenţiile relevante ale statului, inclusiv sistemul judiciar, procurori, agenţiile guvernamentale de aplicare a legii, autorităţile locale şi regionale, precum şi organizaţiile neguvernamentale şi alte organizaţii şi entităţi relevante în domeniul protejării şi sprijinirii victimelor şi martorilor tuturor formelor de violenţă, acoperite de sfera de aplicare a prezentei convenţii, inclusiv prin trimiterea către servicii generale şi specializate de sprijin, enunţate la articolele 20 şi 22 ale prezentei convenţii.

3. Părţile se vor asigura că măsurile luate în conformitate cu prezentul capitol vor:

- fi bazate pe o înţelegere de gen a violenţei împotriva femeilor şi a violenţei domestice şi se vor concentra pe drepturile omului şi pe siguranţa victimei;

- fi bazate pe o abordare integrată, care ia în considerare relaţia dintre victime, agresori, copii şi mediul lor social mai larg;

- viza evitarea victimizării secundare;

- viza emanciparea şi independenţa economică a femeilor victime ale violenţei;

- permite, acolo unde este cazul, ca o gamă de servicii de protecţie şi sprijin să fie localizate în aceleaşi spaţii;

- aborda nevoile specifice ale persoanelor vulnerabile, inclusiv victimele-copii, şi că vor fi puse la dispoziţia acestora.

4. Prestarea serviciilor nu va depinde de consimţământul victimei de a depune plângere sau de mărturia împotriva oricărui agresor.

5. Părţile vor lua măsurile corespunzătoare pentru a furniza protecţia consulară şi de altă natură şi sprijin cetăţenilor lor şi altor victime îndreptăţite la o asemenea protecţie, în conformitate cu obligaţiile lor conform legislaţiei internaţionale.”

Luând în considerare obiectivul asumat de către ANES, în calitate de promotor al proiectului ”Sprijin pentru implementarea Convenției de la Istanbul în România” privind înființarea la nivel național a unei rețele de 10 Centre de intervenție în situații de violență sexuală și atribuțiile Consiliului Județean Satu Mare, în calitate de autoritate a administrației publice locale, constituită la nivel județean, care asigură, potrivit competențelor sale şi în condițiile legii, cadrul necesar pentru furnizarea serviciilor sociale pentru protecția copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială, la nivelul județului, precum și Nota de fundamentare nr. /20.05.2021 a Direcției Generale de Asistență Socială și Protecția Copilului a Județului Satu Mare privind aprobarea Protocolului de colaborare din cadrul proiectului ”*Sprijin pentru implementarea Convenției de la Istanbul în România*”înregistrată la registratura Consiliului Județean Satu Mare cu nr. /20.05.2021,

Având în vedere cele de mai sus,

în temeiul prevederilor art. 182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare, **propunem adoptarea proiectului de hotărâre privind aprobarea Protocolului de colaborare din cadrul proiectului ”*Sprijin pentru implementarea Convenției de la Istanbul în România*”.**

**DIRECTOR EXECUTIV**

**DIRECŢIA DEZVOLTARE REGIONALĂ, VIZAT JURIDIC,**

**Ştern Felicia Cristina cons. jr. Roatiș Alina-Ligia**

Red. Tehn. R.A.L../Exemplare 5